als_Latn dik_Latn sag_Latn
Si ta fshehësh të vërtetën duke e lënë zbuluar - Gilman Bakalli
Politika ka dy mënyra për t’ia fshehur publikut të vërtetën. Njëra është të përpiqet me sa ka mundësi ta fshehë të vërtetën. Tjetra është ta lërë të vërtetën krejtësisht të zbuluar. Në epokën e aleancës së politikës me masmediat, strategjia e parë, ajo e fshehjes së të vërtetës përmes pengimit të publikimit të informacioneve, është thuajse e pamundur. Ngelet strategjia e dytë, e cila, edhe pse në shikim të parë duket paradoksale, është akoma më efikase se e para: lëre të vërtetën zbuluar fare dhe përpiqu, përmes rritjes së fluksit të informacioneve, të ndryshosh sfondin, në të cilin njerëzit e shohin të vërtetën.
Me fjalë të tjera, në vend që të fshehësh faktet, paraqit sa më shumë fakte, të cilat prodhojnë realitete konkurruese me njëra-tjetrën. Me fjalë akoma më të thjeshta: ndryshoja publikut vazhdimisht syzet, përmes të cilave ato lexojnë realitetin. Kush e harron atë vorbullën disajavore (dez)informative që pasoi shpërthimin e Gërdecit në vitin 2008, sidomos atë raportin me 700 faqe që prokuroria i vuri në dispozicion Parlamentit shqiptar, kur ky u ankua se nuk kishte informacion të mjaftueshëm për të kërkuar heqjen e imunitetit të deputetit Mediu.
Kush nuk e pa të vërtetën lakuriqe të “21 Janarit”, se si u mjegullua e u shkërmoq nga përplasja kakofonike midis (dez)informacioneve kontradiktore, që prodhonte e përcillte përmes mediave herë qeveria, herë komisioni hetimor i ngritur për këtë çështje? E njëjta gjë po ndodh edhe me çështjen “Doshi”. Prej mëse një jave publiku bombardohet nga thënie e kundërthënie personash të përfshirë, gjysmë të përfshirë e të papërfshirë në këtë çështje. Çdo ditë nis me pohime, spekulime, interpretime, akuza të ndërsjella aktorësh politikë të cilët kërcënojnë me video, me fakte të reja tronditëse, me njerëz porositës e të porositur. Të gjithë kërkojnë të ngulin të vërtetën e tyre në hapësirën publike, por, në fakt, secili prej tyre hap për hesap të tij realitete gjithnjë e më errëta, secili prej tyre hedh rrjeta, ngre kurthe, thur intriga të reja për persona të tjerë, të cilët shfaqen në skenë dhe kërkojnë të na trondisin me faktet e tyre tronditëse.
Më duket se e vërteta nuk ka më shpresë t’i mbijetojë furtunës që provokojnë ngjarje të tilla si kjo e fundit. Skandale të tilla tregojnë me një qartësi të frikshme se kultura politiko mediatike shqiptare është kthyer në një virus mutant që përhapet me shpejtësinë e një epidemie në hapësirën publike, një virus që prodhon dhe shumëfishon vetveten, duke gjeneruar pafundësisht debat në lidhje me elementet e skandalit dhe pafundësisht të vërteta që eklipsojnë dhe asgjësojnë njëra tjetrën. Në një vend si Shqipëria, ku ekskluzivitetin e zbulimit të së vërtetës e kanë marrë partitë politike, aleanca politiko mediatike bombardon me informacione që hapin dhjetëra shtigje të reja hetimi.
Falë kësaj aleance sot, për rastin Doshi kemi histori në lidhje me të kaluarën e secilit prej aktorëve të rastit në fjalë, bizneset e tyre të ligjshme a të paligjshme, lidhjet e tyre me aktorë të tjerë të pushtetit, kemi historitë e pafundme që thuren rreth pyetjes “e dinte ky”, “a ishte në dijeni ai”, “kur e mori vesh ky”, “si u vu në dijeni ai”, kemi historitë që sajohen rreth avantazheve apo dizavantazheve të mundshme të këtij apo atij aktori nga ngjarja në fjalë, kemi emisione televizive ku, dalzotsa dhe akuzues, tjerrin intriga të reja, kemi histori të reja që lindin nga pasqyrimi mediatik që vetë media i bën mbulimit mediatik të ngjarjes, histori që ngjizen në garën proverbiale për lajmin e parë, histori që krijohen nga interpretimet e fakteve, nga reagimet ndaj interpretimeve të fakteve, kemi diskutime në lidhje me besueshmërinë dhe paanësinë e kanalit transmetues, kemi spekulime mbi mundësinë e përfitimit të tij nga mbrojtja e një pozicioni të caktuar e kështu, pambarimisht, kultura politiko-mediatike, tamam si ai virusi mutant, ndryshon vazhdimisht tipare për të kapur hapësira të reja të vëmendjes publike.
E, kështu, ajo çka fillon si dëshirë për transparencë, si përpjekje për të kapur të vërtetën, përfundon si një fluks realitetesh të reja politike, veçoria kryesore e të cilave është ajo e virusit trojan, i cili shumëfishohet nga vetë bartësit e tij.
Fan Noli: Çfarë zhgënjimi, këta shqiptarët!Fan Noli, duke i shpëtuar rastësisht pusisë që i kish ngri turne afër Shijakut Osman Bali, ngarkuar nga vetë Zogu, për ta kapur të gjallë ...
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Ministrat e BDI-së në mbledhjen e përbashkët me Qeverinë serbe (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn